[{"text_idx": "#000004", "text": "Nikaragvo: 18 indig\u0302enaj kaj nigrulaj gvidantoj arestitaj post dokumentado de tereksproprietigoj en sia rezervejo"}, {"text_idx": "#000006", "text": "Princino Barberena, nigrula kriola mediprotekta kaj feminisma aktivistino el Nikaragvo, estis arestita de nikaragvaj soldatoj la 27-an de septembro, kune kun la kriola arbargardisto Roger Joseph kaj 16 aliaj nigrulaj kaj indig\u0302enaj gvidantoj, advokatoj kaj arbaristoj de la indig\u0302ena komunumo Rama Kriol. La 18 aktivistoj estis retenitaj en domo proksime de Boca de Sabalos, en la sudorienta regiono de Nikaragvo, kaj 17 estis liberigitaj poste la saman nokton. Jaime McCrea Williams, prezidanto de la Teritoria Registaro de Rama kaj Kriol, estis prenita de la armeo kaj oni ne plu vidis lin ekde tiam. Lau\u0306 la j\u0302urnalisto Gerall Chavez, McCrea estis supozeble portata al Boca de Sabalos por enketo."}, {"text_idx": "#000007", "text": "La gvidantoj de Rama kaj Kriol estis malliberigitaj dum ili estis dokumentantaj la naturmedian degradadon kaj la tereksproprietigon en sia biologia rezervejo Indio Maiz, lau\u0306 la loka naturmedia NRO Fundacion del Rio. 70 elcentoj de la rezervejo lau\u0306leg\u0302e apartenas al Rama kaj Kriol, kiuj havas politikajn teritoriajn rajtojn super ilia tero ekde 2002. Indio Maiz estas unu el la du nikaragvaj naturaj rezervejoj agnoskitaj de UNESKO pro sia diverseco. G\u0302i estas gravega por la mezamerika biologia koridoro. Ekde 2015, memtrejnitaj arbaristoj de Kriol kaj Rama inspektas la senarbarigon kaj la tereksproprietigojn en la biologia rezervejo, dum s\u0302tataj arbaristoj ig\u0302as pli kaj pli maloftaj."}, {"text_idx": "#000008", "text": "En Nikaragvo, la premo sur au\u0306tonomaj indig\u0302enaj kaj nigrulaj komunumoj kreskis c\u0302e la karibia marbordo en la lasta jardeko. Prezidento Daniel Ortega planis ricevi investojn de la c\u0302ina kompanio HKND por konstrui interoceanian kanalon tra Nikaragvo, tiel invadonte indig\u0302enan teron. Tio trafis vastan reziston fare de indig\u0302enaj komunumoj kaj pli larg\u0302a publiko. La planoj pri kanalo estas dormantaj nun, sed por advokatoj, akademianoj, kaj log\u0302antoj de Rama kaj Kriol, g\u0302i klarigas kial la registaro de Daniel Ortega s\u0302ajne malsukcesas haltigi la senarbarigon en la rezervejo. La setlantoj estas bienistoj, ministoj kaj kristanaj pastroj kiuj bredas brutojn, konstruas komunumojn, vendas akreojn da tero au\u0306 trovas naturajn resursojn por vendi. Inter 2000 kaj 2018, Indio Maiz perdis 52 elcentojn de sia arbaro. La nikaragva naturmedia NRO Centro Humboldt avertis en 2017 ke, se la senarbarigo dau\u0306ros je la sama rapideco, la arbaro de Nikaragvo malaperos g\u0302is 2028."}, {"text_idx": "#000011", "text": "La indig\u0302enaj kaj kriolaj komunumoj de Nikaragvo akiris leg\u0302ajn rajtojn super sia lando per la leg\u0302o 445 en 2002, kiu difinas ilian reg\u0302imon pri komunuma proprieto. En la suba filmeto, Princino Barberena klarigas al la c\u0302efo de la kazernoj ke ili havas leg\u0302ajn rajtojn super sia lando. Tio c\u0302i okazis dum la aresto."}, {"text_idx": "#000013", "text": "Tiel alvenis la c\u0302efo de la kazernoj al tiu c\u0302i indig\u0302ena komunumo, flankita de pluraj membroj de la armeo, kun pafiloj AK por timigi la indig\u0302enajn estrojn kiuj estis provantaj dokumenti la invadojn de siaj teritorioj, kiuj estis kurag\u0302igitaj de la FSLN [Sandinista Fronto de Nacia Liberigo, politika organizaj\u0302o de Nikaragvo, ndlt]."}, {"text_idx": "#000015", "text": "Barberena kaj aliaj afro-indig\u0302enaj virinoj petas la soldatojn c\u0302esi direkti siajn pafilojn AK-47 al la indig\u0302ena prezidanto Jaime Williams dum lia arestado. Lau\u0306 gazetara komuniko publikigita poste de la Nikaragva Armeo, la armitaj fortoj estis farantaj rutinan identigan kontrolon de homoj transirantaj la rezervejon."}, {"text_idx": "#000016", "text": "Una escuadra del Eje\u0301rcito Sandinista secuestra a li\u0301deres indi\u0301genas del gobierno territorial Rama Kriol. Aqui\u0301 se observa el adema\u0301n agresivo de los militares que apuntan sus AK-47 contra el hombre desarmado y sin ningu\u0301n gesto de resistirse. #Arti\u0301culo66 #DerechoAInformar /Yf6uthU62D"}, {"text_idx": "#000017", "text": "Kontingento de la Sandinista Armeo [Armeo de la registaro de Daniel Ortega, estro de la sandinista partio] prenas indig\u0302enajn estrojn de la teritoria registaro de Rama Kriol kiel ostag\u0302ojn. Tie c\u0302i videblas la agresema konduto de la soldatoj kiuj direktas siajn pafilojn AK-47 al senarma homo kiu faras neniun rezistan geston."}, {"text_idx": "#000018", "text": "Juna kuiristo en Bakuo transformis sian apartamenton en restoracion"}, {"text_idx": "#000020", "text": "Meksika kolektivo kiu piratas librojn por kundividi kulturon alfrontas blokadojn"}]